ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยเงินส่งเสริมประสิทธิภาพการปฏิบัติราชการที่ดีของข้าราชการฝ่ายศาลปกครองพ.ศ. ๒๕๕๔[๑] โดยที่ศาลปกครองเป็นผู้ใช้อำนาจตุลาการในพระปรมาภิไธยพระมหากษัตริย์ซึ่งมีอิสระในการพิจารณาพิพากษาอรรถคดีระหว่างหน่วยงานทางปกครองหรือเจ้าหน้าที่ของรัฐกับเอกชนหรือระหว่างหน่วยงานทางปกครองหรือเจ้าหน้าที่ของรัฐด้วยกันอันเนื่องมาจากการใช้อำนาจทางปกครองหรือการดำเนินกิจการทางปกครองซึ่งต้องดำเนินการให้เสร็จสิ้นไปโดยเร็วอันเป็นการอำนวยความยุติธรรมในการพิจารณาพิพากษาคดี เพื่อสร้างดุลยภาพในการคุ้มครองสิทธิเสรีภาพของประชาชนและการรักษาประโยชน์สาธารณะรวมทั้งการวางแนวบรรทัดฐานในการปฏิบัติราชการที่ดีโดยมีสำนักงานศาลปกครองเป็นหน่วยงานธุรการของศาลปกครองที่เป็นอิสระในการบริหารงานบุคคลการงบประมาณ และการดำเนินการอื่น อีกทั้งมีอำนาจหน้าที่เกี่ยวกับงานธุรการของศาลปกครองงานส่งเสริมสนับสนุนงานของตุลาการศาลปกครอง งานบังคับคดี และงานวิชาการ ดังนั้นเพื่อเป็นการส่งเสริมให้ข้าราชการฝ่ายศาลปกครองสามารถพัฒนาศักยภาพบุคคลในการปฏิบัติงานได้อย่างมีประสิทธิภาพมากยิ่งขึ้นตามมาตรฐานกำหนดตำแหน่งและสมรรถนะของข้าราชการฝ่ายศาลปกครองให้สามารถสนับสนุนยุทธศาสตร์ของศาลปกครองในการดำเนินการพิจารณาพิพากษาคดีให้มีความรวดเร็วอันจะส่งเสริมให้การดำเนินงานมีความเป็นกลาง มีอิสระปราศจากอคติหรือสิ่งจูงใจจากภายนอก จึงเห็นสมควรกำหนดเงินส่งเสริมประสิทธิภาพการปฏิบัติราชการที่ดีให้แก่ข้าราชการฝ่ายศาลปกครองเพื่อให้สอดคล้องกับภารกิจขององค์กรและเหมาะสมกับสถานการณ์ในปัจจุบันอาศัยอำนาจตามความในมาตรา ๘๔ วรรคหนึ่งแห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒คณะกรรมการข้าราชการฝ่ายศาลปกครองจึงออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการข้าราชการฝ่ายศาลปกครองว่าด้วยเงินส่งเสริมประสิทธิภาพการปฏิบัติราชการที่ดีของข้าราชการฝ่ายศาลปกครองพ.ศ. ๒๕๕๔ข้อ ๒ ระเบียบนี้ให้ใช้บังคับตั้งแต่วันที่ ๑ตุลาคม ๒๕๕๔ เป็นต้นไปข้อ ๓ ในระเบียบนี้เงินส่งเสริมประสิทธิภาพการปฏิบัติราชการที่ดี หมายถึงเงินที่จ่ายให้เพื่อเป็นการส่งเสริมและสนับสนุนการพัฒนาศักยภาพบุคคลของข้าราชการฝ่ายศาลปกครองให้สามารถปฏิบัติหน้าที่ได้อย่างมีประสิทธิภาพและเกิดประสิทธิผลต่อองค์กรมากยิ่งขึ้นข้อ ๔ ให้ข้าราชการฝ่ายศาลปกครองได้รับเงินส่งเสริมประสิทธิภาพการปฏิบัติราชการที่ดีเป็นรายเดือนจากเงินงบประมาณรายจ่ายของสำนักงานศาลปกครองตามหลักเกณฑ์และวิธีการที่กำหนดในระเบียบนี้ข้อ ๕ อัตราเงินส่งเสริมประสิทธิภาพการปฏิบัติราชการที่ดีของข้าราชการฝ่ายศาลปกครองในประเภทและระดับต่างๆ ให้เป็นไปตามบัญชีท้ายระเบียบนี้ข้อ ๖[๒]ข้าราชการฝ่ายศาลปกครองที่ได้รับเงินส่งเสริมประสิทธิภาพการปฏิบัติราชการที่ดีจะต้องได้รับการเลื่อนเงินเดือนตามรอบการประเมินผลการปฏิบัติงานเพื่อเลื่อนเงินเดือนโดยต้องผ่านการประเมินผลการปฏิบัติราชการที่ดีตามรอบการประเมินผลการปฏิบัติงานเพื่อเลื่อนเงินเดือนทั้งนี้ ตามหลักเกณฑ์และวิธีการที่สำนักงานศาลปกครองกำหนดกรณีผู้ที่ได้รับอนุญาตให้ลาไปศึกษาฝึกอบรม ดูงาน หรือปฏิบัติการวิจัยในประเทศหรือต่างประเทศ หรือผู้ที่ได้รับอนุญาตให้ลาติดตามคู่สมรสไปปฏิบัติราชการหรือปฏิบัติงานในต่างประเทศนอกจากจะต้องปฏิบัติตามหลักเกณฑ์ในวรรคหนึ่งแล้วจะต้องมีระยะเวลาปฏิบัติราชการในรอบการประเมินนั้นเป็นเวลาไม่น้อยกว่าสี่เดือนด้วยหากข้าราชการฝ่ายศาลปกครองผู้ใดไม่ผ่านการประเมินผลการปฏิบัติราชการที่ดีตามรอบการประเมินผลการปฏิบัติงานเพื่อเลื่อนเงินเดือนตามวรรคหนึ่งหรือมีระยะเวลาปฏิบัติราชการในรอบการประเมินนั้นไม่เป็นไปตามวรรคสองให้งดจ่ายเงินส่งเสริมประสิทธิภาพการปฏิบัติราชการที่ดีจนกว่าข้าราชการฝ่ายศาลปกครองผู้นั้นจะผ่านการประเมินผลการปฏิบัติราชการที่ดีตามรอบการประเมินผลการปฏิบัติงานเพื่อเลื่อนเงินเดือนหรือมีระยะเวลาปฏิบัติราชการในรอบการประเมินนั้นเป็นเวลาไม่น้อยกว่าสี่เดือนข้อ ๗ ข้าราชการฝ่ายศาลปกครองที่บรรจุใหม่ให้ได้รับเงินส่งเสริมประสิทธิภาพการปฏิบัติราชการที่ดีตั้งแต่วันที่พ้นการทดลองปฏิบัติหน้าที่ราชการผู้ที่ขอกลับเข้ารับราชการใหม่หรือโอนมารับราชการที่สำนักงานศาลปกครองให้ได้รับเงินส่งเสริมประสิทธิภาพการปฏิบัติราชการที่ดีตั้งแต่วันที่ปฏิบัติหน้าที่ที่สำนักงานศาลปกครองเป็นเวลาไม่น้อยกว่าหกเดือนข้อ ๘ ในกรณีที่กำหนดให้ตำแหน่งระดับใดได้รับเงินส่งเสริมประสิทธิภาพการปฏิบัติราชการที่ดีหลายอัตราในระดับเดียวกันเมื่อผู้ดำรงตำแหน่งนั้นดำรงตำแหน่งโดยมีระยะเวลาครบถ้วนตามบัญชีท้ายระเบียบนี้ให้มีสิทธิได้รับเงินส่งเสริมประสิทธิภาพการปฏิบัติราชการที่ดีในอัตราที่สูงขึ้นตั้งแต่วันที่ดำรงตำแหน่งโดยมีระยะเวลาครบถ้วนข้อ ๙ ข้าราชการฝ่ายศาลปกครองที่ดำรงตำแหน่งประเภททั่วไปที่ได้รับแต่งตั้งให้ดำรงตำแหน่งประเภทวิชาการ ให้ได้รับเงินส่งเสริมประสิทธิภาพการปฏิบัติราชการที่ดีตามหลักเกณฑ์ดังนี้(๑) กรณีข้าราชการฝ่ายศาลปกครองที่ดำรงตำแหน่งประเภททั่วไประดับปฏิบัติงาน ที่ได้รับแต่งตั้งให้ดำรงตำแหน่งประเภทวิชาการ ระดับปฏิบัติการให้ได้รับเงินส่งเสริมประสิทธิภาพการปฏิบัติราชการที่ดีในอัตราของตำแหน่งประเภทวิชาการระดับปฏิบัติการ(๒) กรณีข้าราชการฝ่ายศาลปกครองที่ดำรงตำแหน่งประเภททั่วไประดับชำนาญงาน ที่ได้รับแต่งตั้งให้ดำรงตำแหน่งประเภทวิชาการ ระดับปฏิบัติการให้ได้รับเงินส่งเสริมประสิทธิภาพการปฏิบัติราชการที่ดีในอัตราที่ได้รับอยู่เดิมขณะดำรงตำแหน่งประเภททั่วไประดับชำนาญงาน และไม่เกินอัตราสูงสุดของตำแหน่งประเภทวิชาการ ระดับปฏิบัติการข้อ ๑๐ ข้าราชการฝ่ายศาลปกครองผู้ใดมีระยะเวลาปฏิบัติหน้าที่ราชการไม่ถึงสองในสามของจำนวนวันทำการในเดือนใดไม่มีสิทธิได้รับเงินส่งเสริมประสิทธิภาพการปฏิบัติราชการที่ดีสำหรับเดือนนั้นข้าราชการฝ่ายศาลปกครองผู้ใดขาดราชการหรือละทิ้งหน้าที่ราชการโดยไม่มีเหตุผลอันสมควรในเดือนใดห้ามมิให้จ่ายเงินส่งเสริมประสิทธิภาพการปฏิบัติราชการที่ดีสำหรับวันที่ขาดราชการหรือละทิ้งหน้าที่ราชการดังกล่าวกรณีมีภารกิจที่ต้องอยู่ปฏิบัติหน้าที่ราชการเร่งด่วนข้าราชการฝ่ายศาลปกครองผู้ใดไม่อยู่ปฏิบัติหน้าที่ตามคำสั่งของผู้บังคับบัญชาโดยไม่มีเหตุผลอันสมควรห้ามมิให้จ่ายเงินส่งเสริมประสิทธิภาพการปฏิบัติราชการที่ดีสำหรับวันที่ไม่อยู่ปฏิบัติหน้าที่ราชการดังกล่าวให้ผู้บังคับบัญชาตรวจสอบและแจ้งจำนวนวันที่ปฏิบัติราชการของข้าราชการฝ่ายศาลปกครองตามวรรคหนึ่งวรรคสอง และวรรคสามไปยังหน่วยงานที่ทำหน้าที่เบิกจ่ายเงินส่งเสริมประสิทธิภาพการปฏิบัติราชการที่ดีเพื่อประกอบการเบิกจ่ายเงินในแต่ละเดือนข้อ ๑๑ ข้าราชการฝ่ายศาลปกครองผู้ใดได้รับมอบหมายจากผู้บังคับบัญชาให้ไปประชุมสัมมนา ดูงาน หรือเข้ารับการอบรมตามแผนการฝึกอบรมของสำนักงานศาลปกครองให้ถือเป็นระยะเวลาการปฏิบัติหน้าที่ราชการตามระเบียบนี้การอบรมที่จัดโดยหน่วยงานภายนอกไม่ถือเป็นระยะเวลาการปฏิบัติหน้าที่ราชการตามระเบียบนี้เว้นแต่สำนักงานศาลปกครองเป็นผู้อนุมัติให้ไปอบรมและเป็นไปตามมาตรฐานกำหนดตำแหน่งข้อ ๑๒ ข้าราชการฝ่ายศาลปกครองผู้ใดฝ่าฝืนหรือไม่ปฏิบัติตามประมวลจริยธรรมข้าราชการฝ่ายศาลปกครองหรือวัฒนธรรมศาลปกครองเลขาธิการสำนักงานศาลปกครองอาจสั่งให้งดจ่ายเงินส่งเสริมประสิทธิภาพการปฏิบัติราชการที่ดีแก่ข้าราชการฝ่ายศาลปกครองผู้นั้นเป็นเวลาไม่เกินสามเดือนนับแต่วันที่มีคำสั่งการสั่งงดจ่ายเงินส่งเสริมประสิทธิภาพการปฏิบัติราชการที่ดีตามวรรคหนึ่งสำหรับตำแหน่งเลขาธิการสำนักงานศาลปกครอง ให้ประธานศาลปกครองสูงสุดเป็นผู้มีอำนาจสั่งข้อ ๑๓ ข้าราชการฝ่ายศาลปกครองผู้ใดถูกสั่งลงโทษภาคทัณฑ์ให้งดจ่ายเงินส่งเสริมประสิทธิภาพการปฏิบัติราชการที่ดีแก่ข้าราชการฝ่ายศาลปกครองผู้นั้นเป็นเวลาหนึ่งเดือนนับแต่วันที่มีคำสั่งลงโทษข้าราชการฝ่ายศาลปกครองผู้ใดถูกสั่งลงโทษตัดเงินเดือนหรือลดเงินเดือนให้งดจ่ายเงินส่งเสริมประสิทธิภาพการปฏิบัติราชการที่ดีแก่ข้าราชการฝ่ายศาลปกครองผู้นั้นเป็นเวลาสามเดือนนับแต่วันที่มีคำสั่งลงโทษข้อ ๑๔ ข้าราชการฝ่ายศาลปกครองผู้ใดถูกสั่งพักราชการถูกสั่งให้ออกจากราชการไว้ก่อน หรืออยู่ในระหว่างการอุทธรณ์คำสั่งลงโทษทางวินัยอย่างร้ายแรงไม่มีสิทธิได้รับเงินส่งเสริมประสิทธิภาพการปฏิบัติราชการที่ดีในระหว่างถูกสั่งพักราชการถูกสั่งให้ออกจากราชการไว้ก่อนหรือในระหว่างการอุทธรณ์คำสั่งลงโทษทางวินัยอย่างร้ายแรงข้อ ๑๕ ข้าราชการฝ่ายศาลปกครองผู้ใดได้รับเงินส่งเสริมประสิทธิภาพการปฏิบัติราชการที่ดีไปโดยไม่มีสิทธิที่จะได้รับตามระเบียบนี้ให้ข้าราชการฝ่ายศาลปกครองผู้นั้นคืนเงินดังกล่าวภายในสามสิบวันนับแต่วันที่ได้รับแจ้งถึงการไม่มีสิทธินั้นข้อ ๑๖ ในกรณีพ้นจากการเป็นข้าราชการฝ่ายศาลปกครองให้งดการจ่ายเงินส่งเสริมประสิทธิภาพการปฏิบัติราชการที่ดีตั้งแต่วันที่มีคำสั่งให้ข้าราชการฝ่ายศาลปกครองผู้นั้นพ้นจากการเป็นข้าราชการฝ่ายศาลปกครองข้อ ๑๗ เพื่อประโยชน์ในการนับระยะเวลาของการได้รับเงินส่งเสริมประสิทธิภาพการปฏิบัติราชการที่ดีให้นำระยะเวลาในการดำรงตำแหน่งของข้าราชการฝ่ายศาลปกครองก่อนมีการปรับเปลี่ยนโครงสร้างตำแหน่งตามระบบจำแนกตำแหน่งใหม่ตามพระราชบัญญัติระเบียบข้าราชการพลเรือนพ.ศ. ๒๕๕๑ มานับรวมเป็นระยะเวลาในการดำรงตำแหน่งของข้าราชการฝ่ายศาลปกครองผู้นั้น เพื่อให้ได้รับเงินส่งเสริมประสิทธิภาพการปฏิบัติราชการที่ดีตามบัญชีท้ายระเบียบนี้ข้อ ๑๘ หลักเกณฑ์ตามข้อ๑๓ไม่ให้ใช้บังคับกับข้าราชการฝ่ายศาลปกครองที่ถูกสั่งลงโทษก่อนวันที่ระเบียบนี้มีผลใช้บังคับข้อ ๑๙ เงินส่งเสริมประสิทธิภาพการปฏิบัติราชการที่ดีตามระเบียบนี้ให้เริ่มจ่ายตั้งแต่วันที่ ๑ ตุลาคม ๒๕๕๔ เป็นต้นไปข้อ ๒๐ ให้คณะกรรมการข้าราชการฝ่ายศาลปกครองมีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๒๑ ให้เลขาธิการสำนักงานศาลปกครองรักษาการตามระเบียบนี้และให้มีอำนาจออกประกาศ คำสั่ง หลักเกณฑ์และวิธีการเพื่อประโยชน์ในการปฏิบัติตามระเบียบนี้ประกาศณ วันที่ ๓ ตุลาคม พ.ศ. ๒๕๕๔หัสวุฒิวิฑิตวิริยกุลประธานศาลปกครองสูงสุดประธานกรรมการข้าราชการฝ่ายศาลปกครอง[เอกสารแนบท้าย]๑. บัญชีอัตราเงินส่งเสริมประสิทธิภาพการปฏิบัติราชการที่ดีของข้าราชการฝ่ายศาลปกครองท้ายระเบียบคณะกรรมการข้าราชการฝ่ายศาลปกครองว่าด้วยเงินส่งเสริมประสิทธิภาพการปฏิบัติราชการที่ดีของข้าราชการฝ่ายศาลปกครองพ.ศ. ๒๕๕๔(ดูข้อมูลจากภาพกฎหมาย)ระเบียบคณะกรรมการข้าราชการฝ่ายศาลปกครอง ว่าด้วยเงินส่งเสริมประสิทธิภาพการปฏิบัติราชการที่ดีของข้าราชการฝ่ายศาลปกครอง(ฉบับที่ ๒) พ.ศ. ๒๕๖๐[๓]ข้อ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปปริยานุช/ผู้จัดทำ๒๕ ตุลาคม ๒๕๕๔ปณตภร/ผู้ตรวจ๒๕ ตุลาคม ๒๕๕๔ชวัลพร/เพิ่มเติม๓๑ กรกฎาคม๒๕๖๐[๑] ราชกิจจานุเบกษาเล่ม ๑๒๘/ตอนที่ ๗๖ ก/หน้า ๑๔/๒๑ ตุลาคม ๒๕๕๔[๒] ข้อ ๖แก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยเงินส่งเสริมประสิทธิภาพการปฏิบัติราชการที่ดีของข้าราชการฝ่ายศาลปกครอง(ฉบับที่ ๒) พ.ศ. ๒๕๖๐[๓] ราชกิจจานุเบกษาเล่ม ๑๓๔/ตอนที่ ๗๖ ก/หน้า ๑/๑๗ กรกฎาคม ๒๕๖๐